પાટડી પોલીસે બાતમીના આધારે રેલ્વે ફાટક નજીક આબુરાજ અન્નક્ષેત્ર પાસેના રહેણાંક વિસ્તારમાં દરોડો પાડ્યા હતા. જેમાં રાયસંગ ઉર્ફે કુલી સવજીભાઇ દેવીપૂજક પાસેથી રૂ.3000ની કિંમતની ઇંગ્લિશ દારૂની 10 બોટલો ઝબ્બે કરી તપાસ શરૂ કર્યો છે. વઢવાણ નવાદરવાજા બહાર ફૂલચોકમાં ધર્મેન્દ્રસિંહ વાઘેલા સહિત એલસીબીની ટીમે રેડ કરી હતી. જેમાં ધોળીપોળ મસ્જીદ વિસ્તારમાં રહેતા અલ્તાફભાઈ બચુભાઈ વડદરીયા અને જયેશભાઈ કાંતિલાલને વરલીમટકાનો જુગાર રમતા રૂ.2940ની મત્તા સાથે પકડી પાડયા છે.. જ્યારે ફૂલચોક શેરી નં. 6માં વઢવાણ પોલીસે દરોડો કરતા જગાભાઈ જીવાભાઈ સોલંકીને 7 લીટર દેશીદારૂ સાથે ઝડપી લીધા હતા.